Chingiz Mustafayev. Chingiz Mustafoyev (; 1960-yil 29-avgust – 1992-yil 15-iyun) ozarbayjonlik mustaqil jurnalist, vafotidan keyin Ozarbayjon Milliy Qahramoni davlat ordeni bilan taqdirlangan. Mustafoyev maʼlumotiga koʻra tibbiyot hodimi boʻlishiga qaramasdan jurnalistika bilan shugʻillangan. U Birinchi Togʻli Qorabogʻ urushining dastlabki bosqichlari haqida video yozuv yaratgan, hujjatli filmning aksariyati frontda suratga olinishi kerak edi. Suratga olish jarayonlarida toʻsatdan minomyotdan olgan jarohati uning oʻlimiga sabab boʻlgan. Oilasi. Mustafoyevlar oilasi tipik ozarbayjon oilasi sifatida tasvirlanadi. Uning otasi harbiy boʻlgan va SSSRda raketa va qurollar ustida ishlagan. Chingiz oilada toʻngʻich farzand boʻlgan, u 1960-yilda tugʻilgan, uning ikki nafar ukasi boʻlgan –1962-yilda tugʻilgan Seyfulla Mustafoyev va 1968-yilda tugʻilgan Vohid Mustafoyev Hujjatli filmlar suratga olish. Mustafoyev 1992-yilda Xodjali qirgʻini qurbonlari jasadlarini suratga olgani bilan tanilgan. Ushbu manzaralarni hujjatlashtirish uchun u dushmanning kuchli oʻq otishi ostida qolgan armiya vertolyotida sayohat qildi. Uning Xodjalining qor bilan qoplangan dalalariga sochilgan yuzlab oʻliklarni aks ettiruvchi videofilmi qirgʻinga dalil boʻldi. Musiqa prodyuseri. Mustafoyev 1983-yilda Ozarbayjondagi birinchi estrada musiqani yaratgan. Oʻlimi. 1992-yil 15-iyunda Naxichevanik qishlogʻi yaqinida ozarbayjon va arman kuchlari oʻrtasidagi oʻt ochish harakatlarini suratga olish paytida Mustafayev minomyotdan oʻqqa tutildi. Ukasi Vohidning soʻzlariga koʻra, u toʻgʻridan-toʻgʻri yonida snaryad portlashi va snaryad parchalari katta arteriyalaridan birini kesib tashlashi oqibatida halokatli darajada yaralangan. Mustafoyev vertolyotda kasalxonaga olib kelinganida, u qon yoʻqotishdan vafot etgan edi. Uning soʻnggi lahzalari oʻz kamerasiga yozib olingan. Xotirasi. ANS CM 102 FM — shiori „Biz kurashga tayyormiz“Kavkazdagi birinchi radioeshittirish kompaniyasi uning sharafiga stansiya nomini oʻzgartirdi. ANS telekanali tomonidan Chingiz Mustafoyev sharafiga turli yoʻnalishlarda jurnalistik tanlovlar oʻtkazish maqsadida jamgʻarma tashkil etildi. Ozarbayjon radiostansiyasi ANS CM 102 FM ham uning nomini oldi va uning shiori „"Döyüş alnımıza yazılıb“" („Urush peshonamizga yozilgan“)ni oʻziga shior qildi.